**肥媽**，BBS，MH（葡文名：**Maria Cordero**，中文原名：**瑪俐亞**，1954年2月18號—）係香港藝人，澳門出世，中葡混血。佢早年係歌手，亦拍過電影，近年就主持過唔少飲食節目。「肥媽」一名係因為佢入行之前，有啲人覺得佢令同事有一種媽媽照顧親人嘅感覺，加上身型較大份，同事就稱呼佢做「肥媽」。

音樂作品
----

### 唱片

| 發行日期 | 專輯名 | 發行公司 | 備註 |
| --- | --- | --- | --- |
| 1987年6月 | 監獄風雲 | 銀星唱片 | 粵語大碟 |
| 1987年 | 監獄風雲（台灣版） | 滾石唱片 | 粵語 / 國語大碟 |
| 1987年12月 | Maria Cordero同名專緝 | 銀星唱片 | 粵語大碟 |
| 1989年 | 三千日後盡豪情 | 現代唱片 | 粵語大碟 |
| 1990年1月 | 新歌風雲集 | 銀星唱片 | 粵語大碟 |
| 1991年1月 | 幾許情深 | 現代唱片 | 粵語大碟 |
| 1991年 | 鐵獄雷霆 | 博德曼唱片（新馬） | 粵語 / 國語大碟 |
| 1993年 | 轟轟烈烈愛一場 | 波麗佳音 | 國語大碟 |
| 2000年12月 | Maria And Friends | 百利唱片 | 粵語大碟 |
| 2005年6月 | 肥媽正傳 | 塗鴉文化 | 國語大碟 |
| 2012年 | Maria | New Century Workshop (HK) | 粵語大碟 |

### 其他歌曲

* 1994年：亞視劇集《戲王之王》主題曲《星光背影》
* 1994年：亞視劇集《子夜情人》主題曲《戀戀紅塵》
* 2002年：亞視劇集《法內情2002》插曲、民主倒董力量會歌、香港人民廣播電台節目《風蕭蕭》主題曲《為了夢想》。
* 2009年：東亞運動會主題曲《衝出世界》
* 2017年：無綫劇集《味想天開》主題曲《天賜的滋味》

演出
--

### 電影

* 1986年：《神探朱古力》
* 1987年：《龍虎風雲》
* 1987年：《你OK，我OK!》
* 1987年：《精裝追女仔》
* 1988年：《鬼馬保鑣賊美人》
* 1988年：《女子監獄》 飾 獄卒蔡姑娘
* 1988年：《獵鷹行動》
* 1988年：《火舞風雲》
* 1988年：《褲甲天下》
* 1989年：《群龍戲鳳》
* 1989年：《專釣大鱷》飾 瑪利亞
* 1989年：《新最佳拍檔》
* 1989年：《小小小警察》
* 1989年：《黑道福星》
* 1989年：《大男人小傳》
* 1989年：《合家歡》飾 鞋店老闆娘
* 1989年：《一眉道人》飾 教堂修女長
* 1989年：《開心巨無霸》飾 何小珊
* 1990年：《監獄不設防》飾 大家姐
* 1990年：《小心間諜》
* 1990年：《老虎出更2》
* 1991年：《豪門夜宴》
* 1992年：《阿二一族》飾 陳志強妻
* 1992年：《童黨之街頭霸王》飾 肥媽
* 1993年：《飛越謎情》
* 1993年：《北妹》
* 1993年：《危情》
* 1994年：《奸人世家》
* 1995年：《街坊差人》
* 1996年：《1/2 次同床》
* 1996年：《天涯海角》飾 珍媽
* 1996年：《古惑女之決戰江湖》飾 肥媽
* 1996年：《紅燈區》
* 1997年：《最佳拍檔之醉街拍檔》
* 2001年：《Fing頭K王之王》
* 2002年：《一屋貪錢人》
* 2003年：《大丈夫》飾 Jo Jo
* 2003年：《我要結婚》
* 2003年：《好郁》
* 2004年：《天作之盒》飾 珠寶店女老闆
* 2004年：《浪漫春情》
* 2004年：《游龍戲鳳》
* 2008年：《奪標》
* 2010年：《72家租客》飾 開Phone府員工
* 2012年：《八星抱喜》
* 2012年：《2012我愛HK 喜上加囍》
* 2012年：《爛賭夫鬥爛賭妻》
* 2014年：《賭城風雲》 飾 蕭雲
* 2016年：《賭城風雲III》 飾 獄警
* 2016年：《打開我天空》飾 婆婆

相關事件
----

### 主持電視節目問題

2014年4月係發牌風波後TVB收視低潮，肥媽主持飲食節目《食平DD》時，疑用六四事件人命講笑。此節目有集內容極度怪異——「全豬宴發掘豬『內臟』美」。起初主持二人到街市，陸浩明先大叫:「我要反，我要平反，我要平反！」肥媽見狀就話：「做咩呀你，買菜要平反咩呀？」陸答：「肥媽，我作為一個良知知識分子，真係想為『佢地』討回公道呀。佢地又唔係滋事份子，無論多惡劣環境，毫無怨言，加上佢地又支持環保又廚餘回收。佢地壯烈犧牲，點解重要被詆毀？」原來只係講肉檔隻豬。雖然整段對話無提過「屠」，「六四」，單係無故話「平反」、「知識分子」、「討回公道」就令大家聯想到六四，引來評論。《輔仁媒體》就認為對死難者抽水係大為不敬。

2018年10月，肥媽點人食大灣區淡水刺身。佢個節目《大灣區活好D》，連續兩日介紹當地魚生同埋鯇魚魚生。肥媽重大讚師傅放血技巧好：「你睇啲魚完全無血，所以一啲都唔腥。」不過，食物安全中心就對節目表示關注，呼籲市民切勿進食淡水魚生，並表示：淡水魚可能帶有寄生蟲。香港早已立法禁售傳統中式魚生。

### 親中親建制立場

自從佢反佔中後，政見表態漸藍愈紅。

2014年5月，港府推「2017年普選行政長官/2016年立法會選舉辦法公眾諮詢」短片，邀請肥媽利用烹飪比喻普選。片中肥媽話政府就政改方案會盡力求同存異，希望尋求一個大家又接受又可行方案，但強調只係理想，希望大家先讓政改（所謂「袋往先選舉」）通過。短片曝光令肥媽受到指責，被鬧「教人煮餸教到懵咗」。

2019年6月「反送中」抗爭白熱化後，肥媽同過去幾年一樣「站警方果邊」。7月20日佢同陳百祥等人現身添馬公園主持「守護香港行動」（即「撐警大會」）。佢台上疾呼：「300多萬選民，你們去邊？點解無出黎投票？請大家未來一年選返一班真真正正議員（指建制派）入立法會。」

同年7月21日「元朗恐襲」後，肥媽同警方「割席」。肥媽接受傳媒電話訪問時，表現激動，泣不成聲。佢聲言自己無撐警，無特別支持一方，兩邊都無「撐」，她心痛點解「一家人要打爛香港」。佢話己家中都有人撐警，有人支持示威。肥媽又呼籲特首林鄭月娥出黎同市民對話，覺得先有轉機，可以「搞好香港」。她自知自己少讀書，香港問題要讀書人去處理，重話自己有心理病要食藥。

肥媽曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

### 方艙醫院爭議言論

2022年三月，中國政協既肥媽戴多個口罩，多層保護上身，參觀青衣方艙醫院。佢話果度「幾鬼舒服」，「環境好」好過私家醫院。重狂言希望日後方艙變成「臨時房屋」令失業既，無家既人去住。因講法誇張，反襯到事實記錄同埋普遍評論。

### 確診武肺家中隔離

2022年六月，肥媽透露自己感染武肺病毒，有頭痛病徵。佢事先打埋四針科興疫苗，由兒科醫生李家仁經手。 肥媽表示自己一向「好小心」，未夢過自己會「中招」。佢話確診前一日既快測結果重係陰性同埋如常「四周圍去」：行山，到街市，外出食飯和買衫。 確診後，肥媽家中自我隔離，無去佢話好既方艙醫院。

### 聲音畀人惡搞回帶

佢嘅唱腔辨識度高，加上佢嘅親中政治立場，令佢成為一啲網民惡搞嘅對象。例如喺香港反送中運動入面，就有人剪輯佢嘅發言，惡搞變做歌曲《肥媽有話兒》，變成鬧香港警察係黑警嘅歌詞。另外，高登音樂台亦有一位成員化名做「尖沙咀肥媽」，推出唔少惡搞歌曲。

  

1990年代，肥媽重唱過「鹹濕歌」，不時畀網民「回帶」引用佢電影片段：「將個膠笠戴落何B仔，做愛...係去實惠」。

註
-

1. ↑  關於肥媽藝名來源、加入演藝界同埋任職酒廊歌手經過嘅資料出自香港電台第二台廣播節目《守下留情》2014年6月10號播出嘅訪問。

參考
--

1. ↑  〈文藝界2600人聯署支持立法 - 香港文匯報〉. *paper.wenweipo.com*. 喺2022-09-19搵到.
2. ↑  〈文化演藝界3千多人及團體表態支持國安法立法 - 雪花台湾〉. *www.xuehua.tw*. 喺2022-09-19搵到.
3. ↑  〈成龍挺港版國安法 聯署聲明驚現死者名字 - 大紀元〉. 《大紀元 www.epochtimes.com》 (繁體中文). 2020-06-01. 喺2022-09-19搵到.
4. ↑
5. ↑  肥媽打齊4針科興後中招 稱曾外出用膳但諗唔到染疫原因
6. ↑  肥媽快測陽性　現已自我隔離 中聯文匯網 2022-06-24
7. ↑  【武肺肺炎】已打4針科興肥媽快測結果呈陽性　家中房間隔離：愈嚟愈頭痛
8. ↑  《【高登音樂台】肥媽@TST - 水氣揚揚 ( 原曲 - 喜氣洋洋 )》 (英國英文), 喺2022-04-06搵到
9. ↑  《【高登音樂台】肥媽 - 千噸肥婆 (原:千個太陽) Karaoke》 (英國英文), 喺2022-04-06搵到
10. ↑  肥媽唱鹹濕歌 食平D 食平DD 食平3D 食平TREE D 2015年5月29

出面網頁
----

* 肥媽喺tvb.com嘅資料
* 肥媽嘅Facebook頁
* 肥媽嘅Instagram頁
* 肥媽嘅新浪微博